Document ID: 31997D0805

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Νοεμβρίου 1997 για ορισμένα προστατευτικά μέτρα σε σχέση με ορισμένα αλιευτικά προϊόντα καταγωγής Κίνας και για την τροποποίηση της απόφασης 97/368/ΕΚ (Κείμενο που παρουσιάζει ενδιαφέρον για τον ΕΟΧ) (97/805/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία του Συμβουλίου 90/675/ΕΟΚ, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 19,
Εκτιμώντας:
ότι, κατά την εισαγωγή αλιευτικών προϊόντων που προέρχονται από διάφορες εγκαταστάσεις μεταποίησης στην Κίνα, διαπιστώθηκε η παρουσία Vibrio parahaemolyticus 7
ότι η παρουσία Vibrio parahaemolyticus στα τρόφιμα είναι αποτέλεσμα κακών πρακτικών υγιεινής πριν ή/και μετά τη μεταποίηση των τροφίμων και παρουσιάζει εν δυνάμει κίνδυνο για την ανθρώπινη υγεία 7
ότι οι εισαγωγές προϊόντων από τις σχετικές εγκαταστάσεις της Κίνας δεν πρέπει, ως εκ τούτου, πλέον να επιτρέπονται 7
ότι οι κοινοτικές επιθεωρήσεις στην Κίνα και τα αποτελέσματα των ελέγχων στους κοινοτικούς μεθοριακούς σταθμούς επιθεώρησης έδειξαν ότι υφίστανται εν δυνάμει κίνδυνοι υγείας σχετικά με την παραγωγή και μεταποίηση αλιευτικών προϊόντων 7
ότι η απόφαση 97/368/ΕΚ της Επιτροπής (3), της 11ης Ιουνίου 1977, για ορισμένα προστατευτικά μέτρα σε σχέση με ορισμένα αλιευτικά προϊόντα καταγωγής Κίνας, όπως τροποποιήθηκε τελευταία από την απόφαση 97/620/ΕΚ (4), προβλέπει απαγόρευση εισαγωγής νωπών αλιευτικών προϊόντων καταγωγής Κίνας και απαιτεί για τα κατεψυγμένα ή μεταποιημένα αλιευτικά προϊόντα καταγωγής Κίνας να υποβάλλονται συστηματικά σε μικροβιολογική εξέταση 7
ότι η απόφαση 97/368/ΕΚ θα πρέπει να αναθεωρηθεί πριν από τις 28 Φεβρουαρίου 1998 και, βάσει των πρόσφατων ευρημάτων, θα πρέπει να είναι απαραίτητη η επέκταση των μέτρων που προβλέπονται στην παρούσα απόφαση μέχρι τις 30 Ιουνίου 1998 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η παρούσα απόφαση εφαρμόζεται στα νωπά, κατεψυγμένα ή μεταποιημένα αλιευτικά προϊόντα καταγωγής Κίνας.
Άρθρο 2
Τα κράτη μέλη απαγορεύουν τις εισαγωγές αλιευτικών προϊόντων σε οποιαδήποτε μορφή που προέρχονται από τις ακόλουθες εγκαταστάσεις της Κίνας: Pingyang freezing multiple-producing factory - N° 60 Jiangkou Road Aojiang Pingyang, Zhejiang (plant Code N° 3300/02097) και Wenzhou Hongdali aquatic products processing Co. Ltda Yanting cold storage plant Yanting, Cangnan - Zhejiang (plant Code N° 3300/02083).
Άρθρο 3
Στο άρθρο 6 της απόφασης 97/368/ΕΚ, η ημερομηνία «28 Φεβρουαρίου 1998» αντικαθίσταται από την ημερομηνία «30 Ιουνίου 1998».
Άρθρο 4
Τα κράτη μέλη τροποποιούν τα μέτρα που εφαρμόζουν όσον αφορά τις εισαγωγές από την Κίνα προκειμένου να τα ευθυγραμμίσουν με την παρούσα απόφαση. Ενημερώνουν αμελλητί την Επιτροπή σχετικά.
Άρθρο 5
Όλες οι δαπάνες που προκαλούνται από την εφαρμογή της παρούσας απόφασης βαρύνουν τον αποστολέα, τον παραλήπτη ή τον πράκτορά τους.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 26 Νοεμβρίου 1997.

Labels: 0
3
18
6